ชานเมืองเฮ รถไฟฟ้าเกยถึงบันไดบ้าน
ผู้สื่อข่าวรายงานจากการรถไฟแห่งประเทศไทย (ร.ฟ.ท.) เปิดเผยว่า ร.ฟ.ท.เตรียมเสนอโครงการก่อสร้างรถไฟฟ้าชานเมืองส่วนต่อขยาย 2 เส้นทาง มูลค่ารวม 26,638.94 ล้านบาท ให้คณะกรรมการ (บอร์ด) พิจารณาเห็นชอบภายใน 1-2 เดือนนี้ ประกอบด้วย รถไฟฟ้าชานเมืองสายสีแดงอ่อนส่วนต่อขยายช่วงตลิ่งชัน-ศิริราช และช่วงตลิ่งชัน-ศาลายา ระยะทาง 20 กิโลเมตร วงเงิน 19,042 ล้านบาท และรถไฟฟ้าชานเมืองสายสีแดงเข้มช่วงรังสิต-มหาวิทยาลัยธรรมศาสตร์ ศูนย์รังสิต ระยะทาง 10 กิโลเมตร วงเงิน 7,596.94 ล้านบาท โดยทั้ง 2 โครงการจะบรรจุอยู่ในแผนปฏิบัติการด้านคมนาคมขนส่งระยะเร่งด่วนปี 60 ของกระทรวงคมนาคมและจะเปิดประมูลไตรมาสสุดท้ายของปีนี้,ด้านนายประเสริฐ อัตตะนันทน์ รองผู้ว่าการการรถไฟแห่งประเทศไทย (ร.ฟ.ท.) กล่าวว่า บอร์ด ร.ฟ.ท. ได้เร่งรัดให้ดำเนินการในโครงการระบบรถไฟชานเมืองส่วนต่อขยายทั้ง 2 เส้นทางโดยเร็ว เนื่องจากส่วนต่อขยายทั้ง 2 ช่วงใช้เงินลงทุนไม่มากแต่มีความคุ้มค่า โดยเฉพาะรถไฟฟ้าสายสีแดงเข้มที่จะถึงมหาวิทยาลัยธรรมศาสตร์ ศูนย์รังสิต อย่างไรก็ตามในขณะนี้ ร.ฟ.ท.อยู่ในขั้นตอนออกแบบทั้ง 2 โครงการ และจะนำเสนอให้บอร์ดพิจารณาอนุมัติและจะเสนอให้คณะรัฐมนตรีเห็นชอบต่อไป ทั้งนี้ รถไฟฟ้าชานเมืองสีแดงอ่อนช่วงบางซื่อ-ตลิ่งชัน จะเดินรถได้ในปี 63 เมื่อรถไฟฟ้าสายสีแดงเข้ม ช่วงบางซื่อ-รังสิต ก่อสร้างแล้วเสร็จ เนื่องจากทั้ง 2 เส้นทาง ต้องใช้ระบบไฟฟ้าอาณัติสัญญาณด้วยกัน.
ผู้สื่อข่าวรายงานจากการรถไฟแห่งประเทศไทย (ร.ฟ.ท.) เปิดเผยว่า ร.ฟ.ท.เตรียมเสนอโครงการก่อสร้างรถไฟฟ้าชานเมืองส่วนต่อขยาย 2 เส้นทาง มูลค่ารวม 26,638.94 ล้านบาท ให้คณะกรรมการ (บอร์ด) พิจารณาเห็นชอบ
ก่อสร้างรถไฟฟ้า,รถไฟฟ้าชานเมือง,รถไฟฟ้าส่วนต่อขยาย,รังสิต-มหาวิทยาลัยธรรมศาสตร์ ศูนย์รังสิต,ตลิ่งชัน-ศิริราช